ร้านครัวม่อนไข่ อยู่ที่สวนผึ้ง จังหวัดราชบุรี เป็นร้านที่ต้องไปเลยล่ะ ถ้าไปสวนผึ้ง... 

ร้านค่อนข้างใหญ่ รองรับคนได้เยอะ แต่ถึงแม้คนจะเยอะ แต่ร้านก็จัดที่นั่งโอเค ไม่แออัด ร้านโปร่ง ลมโกรก ไม่มีแอร์ อาหารทำเร็ว รอไม่นาน การบริการโอเคเลย ร้านสะอาดดีด้วย

เมนูมีหลากหลาย แต่ส่วนมากไป ก็ทานพวกเมนูแนะนำค่ะ ... ราคาอาหารไม่แพง ปริมาณอาหารต่อจานให้เยอะ

เมนูแรก ไข่เจียวเห็ดโคนญี่ปุ่น จานนี้ 120 บาท เมนูที่ดูธรรมด๊า ธรรมดา แต่เขาทอดมาได้อร่อยดีจัง ไข่นุ่มๆ เห็ดดรุบๆ ทานกับข้าวสวยร้อนๆ ฟินมากจ้า

ยำผักกูดกับส้มตำผักกูด เราชอบส้มตำมากกว่า รสชาติมันกลมกล่อมกว่า ออกหวานนิดๆ ผักกูดสดมาก อร่อยมากค่ะ

กุ้งราดซอสมะขาม กุ้งตัวโตใช้ได้เลย ราคาไม่แพง รู้สึกจะ 450 มั้งคะจานนี้ รสชาติน้ำซอสก็กลมกล่อม ถูกใจมากค่ะ